描写春天的古诗词
《咏柳》——贺知章(唐)
碧玉妆成一树高, 万条垂下绿丝绦。
不知细叶谁裁出, 二月春风似剪刀。
《送元二使安西》——王维(唐)
渭城朝雨悒轻尘, 客舍青青柳色新。
劝君更尽一杯酒, 西出阳关无故人。
《黄鹤楼送孟浩然之广陵》
——李白(唐)
故人西辞黄鹤楼, 烟花三月下扬州。
孤帆远影碧空尽, 惟见长江天际流。
《绝句》——杜甫(唐)
两个黄鹂鸣翠柳, 一行白鹭上青天。
窗含西岭千秋雪, 门泊东吴万里船。
《江畔独步寻花》(选一)
——杜甫(唐)
黄师塔前江水东, 春光懒困倚微风。
桃花一簇开无主, 可爱深红爱浅红。
《春夜喜雨》——杜甫(唐)
好雨知时节 , 当春乃发生。
随风潜入夜 , 润物细无声。
野径云俱黑 , 江船火独明。
晓看红湿处 , 花重锦官城。
《渔歌子》——张志和(唐)
西塞山前白鹭飞, 桃花流水鳜鱼肥。
青箬笠, 绿蓑衣, 斜风细雨不须归。
《滁州西涧》——韦应物(唐)
独怜幽草涧边生, 上有黄鹂深树鸣。
春潮带雨晚来急, 野渡无人舟自横。
《竹枝词》(选一)——刘禹锡(唐)
杨柳青青江水平, 闻郎江上唱歌声。
东边日出西边雨, 道是无晴却有晴。
《乌衣巷》——刘禹锡(唐)
朱雀桥边野草花, 乌衣巷口夕阳斜。
旧时王谢堂前燕, 飞入寻常百姓家。
《赋得古原草送别》——白居易(唐)
离离原上草 , 一岁一枯荣 。
野火烧不尽 , 春风吹又生。
远芳侵古道 , 晴翠接荒城 。
又送王孙去 , 萋萋满别情 。
春晓(孟浩然)
春眠不觉晓, 处处闻啼鸟.
夜来风雨声, 花落知多少
鸟鸣涧(王维)
人闲桂花落, 夜静春山空.
月出惊山鸟, 时鸣春涧中.